**Poziv za sudjelovanje na Step Afrika kampu**

Američko veleposlanstvo u Hrvatskoj poziva sve zainteresirane učenike naše škole da se uključe u program Step Afrika kamp za mlade u trajanju od 6. do 10. svibnja 2019. godine. Step je izvorni američki ples koji je nastao u bratstvima i sestrinstvima američkih sveučilišta. Kao takav, on ne samo da promiče plesni oblik koji je danas sastavni dio svakog suvremenog plesnog pokreta, nego je pritom i još jedan način na koji djeca i mladi mogu razviti nove talente te kvalitetno ispuniti svoje slobodno vrijeme. Uz to, način rada koji će se primijeniti u radu kampa promiče timski rad, zalaganje u učenju i školskim aktivnostima, toleranciju i međusobno uvažavanje. Kamp će voditi umjetnici američke plesne skupine Step Afrika! pod vodstvom izvršnog direktora gosp. C. Briana Williamsa. Ova grupa ima veliko iskustvo u radu s mladima, a u Hrvatskoj kamp provode već peti puta. Ovaj program ima za cilj okupiti stotinjak srednjoškolaca iz cijele Hrvatske, dio naših učenika i dio učenika iz drugih gradova, a do sada je imao iznimne rezultate. Kamp će se ove godine održati **u našoj Školi.**

Za ovaj kamp ne treba imati nikakve posebne vještine, svi mogu sudjelovati, sve se nauči tijekom kampa. Jedino je važno da sudionici kampa imaju osnovno znanje engleskog jezika odnosno, da mogu komunicirati na engleskom jeziku.

**Prijave za kamp** možete poslati **najkasnije do 18. 4.2 019.** profesorici Marini Tomac-Rojčević na e-mail adresu: [marina.tomac.rojcevic@gmail.com](mailto:marina.tomac.rojcevic@gmail.com).

U prijavi obavezno treba navesti ime i prezime te razred koji pohađate.

**Prijaviti se mogu** svi **odlični i vrlo dobr**i učenici **bez neopravdanih** izostanaka.

Prof. M. Tomac-Rojčević će odabrati 30 učenika od svih prijavljenih (maksimalno 5 učenika po svakom razredu) po načelu iskazanog interesa i trenutnog uspjeha u školi. Odabrani učenici će u tjednu kampa imati reduciranu nastavu što će im biti pojašnjeno na sastanku 29.4.2019. na koji će biti pozvani preko razglasa.

Na sljedećim linkovima možete pogledati kako kamp izgleda uživo:

<http://www.stepafrika.org/home.htm>

<https://www.youtube.com/watch?v=8xQYr6P_qBc>

<https://www.youtube.com/watch?v=S5CfZ_dqr4I>

<https://www.youtube.com/watch?v=YidSfztXzGE>

<https://www.youtube.com/watch?v=b6NgI_cbkJo>